stanford-oval/wikipedia huggingface dataset:
Valtatie 13
Historiaa

Tie 13 oli vuoden 1938 tienumerointijärjestelmässä yksi Viipurista lähteneistä säteittäisistä valtateistä. Sodan jälkeisten alueluovutusten seurauksena tie katkaistiin päättymään Lappeenrantaan.
Tie on 1950–1980-lukujen aikana rakennettu pääosin seuraamaan vuoden 1938 reittiä. Merkittävimmät erot ovat seuraavat:
Jyväskylän ja Saarijärven välillä tie kulki aiemmin Uuraisten kautta nykyisiä teitä 630 ja 6304.
Kangasniemen ja Jyväskylän välillä tie kulki aiemmin Kangasniemeltä Toivakkaan nykyisten teiden 4421 ja 618 reittiä yhtyen silloiseen kantatiehen 59, nykyiseen valtatiehen 4. Oikaisu Kangasniemeltä Laukaan Lievestuoreelle valmistui vasta 1980-luvun alkupuolella.
Vielä vuonna 1933 tien Mikkelin ja Jyväskylän välinen reitti kulki Leivonmäen kautta nykyisen seututie 431:n reittiä.
Suomenniemen ja Savitaipaleen välillä tie kulki aiemmin Kuolimo-järven itäpuolta Partakosken kautta nykyistä seututietä 409.
Lappeenrannan Lauritsalan ja Nuijamaan välinen maantie numeroitiin Neuvostoliiton hajoamisen jälkeen 1990-luvulla valtatieksi 13.
Vuosina 2004–2005 Nuijamaan rajanylityspaikka siirrettiin uuteen paikkaan entisen rajanylityspaikan länsipuolelle. Hankkeeseen liittyen valtatie 13 rakennettiin uuteen paikkaan 2,1 kilometrin matkalta sekä tehtiin muita tiejärjestelyjä. Hankkeen tie- ja liikennejärjestelyjen kustannukset ilman arvonlisäveroa olivat noin 14,5 miljoonaa euroa. Uusi tie avattiin liikenteelle Venäjän puoleisen raja-aseman valmistuttua 8. syyskuuta 2006. Lisäksi erillisenä urakkana rakennettiin raskaan liikenteen odotuskaistaa noin kolmen kilometrin matkalle.
Mikkelin eteläpuolella tielle on rakennettu 90-luvun lopulla kaksi ohituskaistaa ja myöhemmin vuosina 2007–2008 kaksi keskikaiteellista ohituskaistaa lisää.
Tiehankkeita

Mikkelin eteläpuoliselle, valtatien 15 kanssa yhteiselle osuudelle suunnitellaan pieniä parantamistoimenpiteitä: nelikaistaista osuutta on tarkoitus jatkaa 0,8 kilometrillä kantatien 62 liittymän eteläpuolelle. Lisäksi Tuukkalanvuoren kohdalle suunnitellaan keskikaiteellista ohituskaistaa. Hankkeen kustannusarvio on 3,65 miljoonaa euroa, ja se on tarkoitus toteuttaa vuonna 2007.
Lisäksi valtatien 4 parantamissuunnitelmat Jyväskylän seudulla, valtatien 5 parantamissuunnitelmat Mikkelissä sekä valtatien 6 parantamissuunnitelmat Lappeenrannassa koskevat myös valtatietä 13.
Valtatie 13 ja valtatie 4 muutettiin Äänekosken Huutomäen kohdalla eritasoliittymäksi.
Aiheesta muualla

Kuvia tai muita tiedostoja aiheesta Valtatie 13 Wikimedia Commonsissa
Liittymät Kokkolasta Nuijamaalle
Suunnitellut liittymät välillä Huutomäki–Vehniä
Suunnitellut liittymät osuudella Vaajakoski–Ruokosaari
Välimatkataulukko
| (km) | Kokkola |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Kaustinen | 48 | Kaustinen |  |  |  |  |  |  |  |  |  |  |  |
| Kyyjärvi | 131 | 83 | Kyyjärvi |  |  |  |  |  |  |  |  |  |  |
| Äänekoski | 215 | 167 | 84 | Äänekoski |  |  |  |  |  |  |  |  |  |
| Jyväskylä | 251 | 203 | 120 | 36 | Jyväskylä |  |  |  |  |  |  |  |  |
| Vaajakoski | 259 | 211 | 128 | 44 | 8 | Vaajakoski |  |  |  |  |  |  |  |
| Lievestuore | 276 | 228 | 145 | 61 | 25 | 17 | Lievestuore |  |  |  |  |  |  |
| Kangasniemi | 314 | 266 | 183 | 99 | 63 | 55 | 38 | Kangasniemi |  |  |  |  |  |
| Mikkeli | 368 | 320 | 237 | 153 | 117 | 109 | 92 | 54 | Mikkeli |  |  |  |  |
| Ristiina | 395 | 347 | 264 | 180 | 144 | 136 | 119 | 81 | 27 | Ristiina |  |  |  |
| Savitaipale | 442 | 394 | 311 | 227 | 191 | 183 | 166 | 128 | 74 | 47 | Savitaipale |  |  |
| Lappeenranta | 481 | 433 | 350 | 266 | 230 | 222 | 205 | 167 | 113 | 86 | 39 | Lappeenranta |  |
| Nuijamaa | 499 | 451 | 368 | 284 | 248 | 240 | 223 | 185 | 131 | 104 | 57 | 18 | Nuijamaa |
Valtatiet 1–29
|   |   |   |   |   |   |   |   |   |   |   |   |   |   
   |   |   |   |   |   |   |   |   |   |   |   |
Valtatie 13 Vaajakosken moottoritiellä
İlkin Dövlətov

| İlkin Dövlətov |
| --- | --- |
 İlkin Dövlətov esiintymässä vuoden 2024 Eurovision laulukilpailussa toukokuussa.
Henkilötiedot
Koko nimi:  İlkin Dövlətov
Syntynyt: 16. kesäkuuta 1990 (ikä 34) Baku, Azerbaidžan
Ammatti:  laulaja
Muusikko
Laulukielet:  azeri
Aktiivisena:  2023–
Tyylilajit:  mugham, folk, kansanmusiikki
  [ Muokkaa Wikidatassa ] [ ohje ]  
İlkin Dövlətov (s. 16. kesäkuuta 1990 Baku, Azerbaidžanin SNT, Neuvostoliitto) on azerbaidžanilainen laulaja, jonka tyylilajina on mugham. Hän nousi kuuluisuuteen sijoituttuaan toiseksi Səs Azərbaycan (Doğma Nəğmələr) -kilpailussa. Hän edusti Azerbaidžania yhdessä Fahreen kanssa kappaleella ”Özünlə apar” vuoden 2024 Eurovision laulukilpailussa Malmössä. He putosivat kisasta ensimmäisessä semifinaalissa saatuaan 11 pistettä.
Varhaiselämä

Dövlətov syntyi 16. kesäkuuta vuonna 1990 Azerbaidžanin Bakussa. Hän varttui musikaalisessa perheessä ja kertoo isänsä olleen suuri inspiraatio musiikkiuran aloittamiselle. Ollessaan neljävuotias, hän esitti ensimmäisen kappaleensa ”Qəlbimdə Qaldı”. Kouluiässä Dövlətovin musiikinopettaja huomasi tämän musikaalisen lahjakkuuden ja kannusti Dövlətovia esittämään musiikkiaan.
Ura

Vuonna 2023 Dövlətov osallistui Səs Azərbaycan (Doğma Nəğmələr) -kilpailuun (suom. The Voice of Azerbaijan (Kotoperäiset kappaleet); Azerbaidžanin versio The Voice -ohjelmaformaatista). Kilpailussa häntä valmensi İlqar Xəyal, ja hän sijoittui kilpailun finaalissa toiseksi. Dövlətov on myös osallistunut Azəri Star -laulukilpailuun.
Vuoden 2023 lokakuun loppupuolella Azerbaidžanin yleisradioyhtiö İctimai Television (İTV) ilmoitti, että Dövlətov yhdessä Mila Milesin ja Etibar Əsədlin kanssa olisivat yksi kuudestatoista kilpailijasta, joiden joukosta valittaisiin yksi edustamaan Azerbaidžania vuoden 2024 Euroviisuihin Malmöhön. Heidän kilpailukappaleensa oli nimeltään ”İnsanlar”. 6. marraskuuta 2023 ilmoitettiin, että kolmikko oli edennyt viiden muun kilpailijan kanssa valintaprosessin viimeiseen vaiheeseen. 7. maaliskuuta 2024 Fahreen ilmoitettiin voittaneen karsintaprosessin ja olevan Azerbaidžanin vuoden 2024 euroviisuedustaja. 13. maaliskuuta ilmoitettiin kuitenkin, että Dövlətov esiintyisi yhdessä Fahreen kanssa. Heidän euroviisukappaleensa ”Özünlə apar” julkaistiin 15. maaliskuuta 2024. Kappaleen ovat kirjoittaneet Fahree, Edgar Ravin, Hasan Haydar ja Mila Miles. He putosivat kisasta ensimmäisessä semifinaalissa saatuaan 11 pistettä.
Käännös suomeksi
Project 2025

| Project 2025 |
| --- | --- |
 Project 2025:n logo
 Mandate for Leadership: The Conservative Promise -julkaisun kansi
Perustettu:  21. huhtikuuta 2022
Toimiala:  Yhdysvaltain liittovaltion hallinnon muokkaaminen tukemaan Heritage Foundationin tavoitteita.
Kotipaikka:  Washington (DC)
Johtaja:  Paul Dans
Presidentti:  Kevin Roberts
Kattojärjestö:  Heritage Foundation
Aiheesta muualla
Sivusto
Infobox OKNimi-testi OK: 
Project 2025, joka tunnetaan myös nimellä 2025 Presidential Transition Project on yhdysvaltalaisen konservatiivisen Heritage Foundation-ajatushautomon huhtikuussa 2023 julkaisema poliittinen aloite. Hankkeen tavoitteena on edistää konservatiivista ja oikeistolaista politiikkaa Yhdysvaltain liittovaltion hallinnon järjestämiseksi.
Hanke on jatkumoa Heritage Foundation pitkäaikaiselle Mandate for Leadership-hankkeelle, jossa on toteutettu konservatiivisen politiikan toimintasuosituksia presidentti Ronald Reaganin hallintokaudelta vuodesta 1981 lähtien. Hankkeen taustalla  on laaja yhteenliittymä konservatiivisia järjestöjä. Hankkeen sisältö perustuu neljään pilariin: poliittiseen ohjelmaan, henkilöstöön, koulutukseen ja ensimmäisen 180 päivän toimintaohjeeseen.
Osana projektia luodussa poliittisessa ohjelmassa, Mandate for Leadership: The Conservative Promise, on 922 sivua, joissa käydään lävitse suurten linjojen lisäksi myös yksityiskohtaisia toimenpiteitä seikkaperäisesti. Ohjelma on julkaistu huhtikuussa 2023 ja sen tekijöihin kuuluu yli 400 ajattelijaa. Hankkeen johtaja Kevin Robertsin mukaan hanke edustaa toisinaan ristiriitaisia, konservatiiviseen ajattelun piiriin kuuluvien näkemysten yhteenliittymää kuin yksittäistä Heritage Foundationin poliittista asiakirjaa.
Hankkeen johtaja Kevin D. Robertsin mukaan kyse on vastaavasta ajatushautomoiden tekemästä työstä, jota harjoitetaan molemmin puolin kaksipuoluejärjestelmää omien prioriteettien edistämiseksi. Robertsin mukaan hankkeessa ei ole kyse yksittäisestä ehdokkaasta. Hankkeen toimeksianto perustuu siihen, että ohjelmaa tarjotaan kaikille preisidenttiehdokkaille, jotka ovat siitä kiinnostuneita. Robertsin mukaan Washington (DC):ssä kiinnostus ohjelmia kohtaan on vuosien mittaan vähentynyt. Robertsin mukaan Heritage Foundation ei oleta, että ehdokas toteuttaisi ohjelmaa, vaan kyse on järjestön jatkuvasta työstä.
Historia

Ensimmäinen Mandate for Leadership-hanke julkaistiin vuonna 1981. Heritage Foundation on julkaissut tästä lähtien Mandate for Leadership -sarjaa lähes jokaisella vaalikaudella. Entisen konservatiivisen oikeusministerin Edwin Meesen mukaan suurin ero kehityksessä 1980-luvulta tähän päivään on hankkeeseen muuttuneessa mekaniikassa. Vuonna 1981 hanke keskittyi rakenteeseen ja organisaationormeihin. Vuonna 1989 hanke kehittyi enemmän yksittäisiin poliittisiin kysymyksiin perustuvaksi. Hankkeen apulaisjohtaja Spencer Chretienin mukaan myös konservatismi on aatteena muuttunut vuoden 1980 jälkeen.
Historia > Aikaisemmat versiot

Ensimmäisessä vaalikaudella 1980 käynnistetyssä hankkeessa Heritage Foundation pyrki keskustelemaan aloitteista sekä Reaganin että Jimmy Carterin hallinnon kanssa. Charles Heatherlyn mukaan Carterin kampanja ei vastannut kutsuun. Meesen mukaan vuoden 1981 hanke oli erityisen hyödyllinen sen vuoksi, että vastaavaa politiikkaohjelmaa ei oltu tehty pitkään aikaan. Ensimmäisessä suunnitelmassa oli noin 500 sivua. Vuoden 1980 syklin kirjahanke nousi The Washington Postin bestseller-listalle kolmeksi viikoksi.
Vuoden 2004 vaaleissa ei hankkeen mukaan ollut tarkoituksenmukaista kirjoittaa uudelleen konservatismin käsikirjaa joko George W. Bushin tai John Kerryn puolesta, koska Bushin uudelleenvalinta olisi merkinnyt konservatiivisen politiikan jatkuvuutta.
Historia > Project 2025:n valmistelu

Hankkeen johtaja Kevin D. Robertsin mukaan työ Project 2025 -hankkeen eteen on aloitettu ennen esivaaleja ja ennen Donald Trumpin ilmoitusta pyrkimyksestä toiselle presidenttikaudelle. Hankkeen poliittisen ohjelman toisen kirjoittajan, Steven Grovesin, mukaan Project 2025 -materiaalia tarjottiin jokaiselle ehdokkaalle ja potentiaalisille ehdokkaille vuosina 2022–2023, mukaan lukien Joe Biden, Trump, Nikki Haley ja Robert F. Kennedy. Grovesin mukaan Biden ei vastannut kutsuun.
Robertsin mukaan Project 2025 muistuttaa monilta osin hankkeen alkuperäistä versiota vuosilta 1980–1981, sillä se edustaa toisinaan ristiriitaisia, konservatiiviseen ajattelun piiriin kuuluvien näkemysten yhteenliittymää kuin yksittäistä Heritage Foundationin poliittista asiakirjaa. Grovesin mukaan sen jälkeen kun Biden epäonnistui kesäkuun 2024 vaaliväittelyssä, hankkeen maininnat mediassa nousivat selvästi. Grovesin mukaan tämä oli todiste siitä, että Trumpin liberaalit vastustajat tarvitsivat uuden narratiivin, jonka tarkoituksena oli tehdä Mandate for Leadership-projektista ”älytön asiakirja”.
Politiikkaehdotukset

Project 2025:n antamat lupaukset keskittyvät esittäjiensä mukaan Yhdysvaltain nykyisiin perusteellisiin moraalisiin epäkohtiin. Hanke suosittaa yhtenäisen toimeenpanovallan teorian mukaista keskushallinnon siirtämistä suoraan Yhdysvaltain presidentin määräysvallan alle. Tämä vähentäisi Yhdysvaltain kongressin valtaa. Project 2025 suhtautuu kielteisesti liittovaltion poliisiin, joka on sen mukaan nykymuodossaan "ylimielinen ja lainsuojaton". Project 2025 suosittelee talouspolitiikassa verotuksen merkittävää keventämistä ja turvallisuuspolitiikassa armeijan siirtämistä Meksikon rajalle. Ehdotuksiin kuuluu miljoonien laittomasti maassa oleskelevien karkottaminen.
BBC:n mukaan Heritage Foundation on koonnut tietokannan ideologisesti soveltuviksi katsotuista virkamiehistä, joilla voitaisiin korvata tuhannet erotettavat virkamiehet. Project 2025 suosittelee Yhdysvaltain opetusministeriön lakkauttamista, koska sen työntekijät ovat suositusten esittäjien mukaan syypäitä yhdysvaltalaisen koulutuksen muuttumiseen "rasistiseksi, amerikkalaisvastaiseksi ja historiattomaksi propagandaksi". Varhaiskasvatuksen osalta Project 2025 ehdottaa Head Start -ohjelman supistamista.
Project 2025 painottaa perhearvoja ja lasten suojelemista. Hankkeen kehittäjät suosittelevat raskaudenkeskeytykseen käytetyn mifepristonin myyntikieltoa. Lisäksi Project 2025 ajaa lääkkeiden osavaltiosta toiseen postittamisen kriminalisoimista. Trump on pitänyt Project 2025:n aborttikantaa liian jyrkkänä. Project 2025 suosittelee lisäksi pornografian kieltämistä sekä sen tuottajien ja jakelijoiden vangitsemista. Perusteluissa pornografian kirjoitetaan olevan huumausaineisiin verrattavalla tavalla riippuvuutta aiheuttavaa ja psykologisesti tuhoisaa. Project 2025:n ehdotuksiin kuuluu asepalveluksen kieltäminen sukupuolidysforiaa kokevilta.
Project 2025 kannattaa muun muassa ilmaston lämpenemistä seuraavan sää- ja merentutkimusvirasto NOAA:n purkamista ja määrittelee ilmastonmuutosta koskevan huolen turhaksi. Project 2025:n ehdotuksissa suositellaan öljy- ja kaasutuotannon edistämistä sekä puhtaan energian tukien poistamista.
Suhde republikaaniseen hallintoon

Project 2025 on herättänyt kysymyksiä hankkeen luonnetta kohtaan, sillä jotkut politiikkaohjelman laatijoista, kuten Peter Navarro ovat Trumpin hallinon entisiä virkamiehiä. Hankkeen johtajan Kevin Robertsin mukaan hanke ei ole riippuvainen yksittäisestä ehdokkaasta. Robertsin mukaan keskustelun keskittyminen Trumpin ympärillä on ollut mielenkiintoista ja on pitänyt eettisyyden kannalta tärkeänä, että hanke on riippumaton ehdokkaista. Steve Grovesin mukaan ajatus siitä, että Project 2025 tai sen poliittiset toimintasuositukset olisivat suunnattu erityisesti Trumpille edustavat huolimatonta journalismia. CNN:n mukaan 140 Trumpille työskentelevää henkilöä kuuluu hankkeeseen osallistujiin.
Donald Trump itse on toistuvasti ottanut etäisyyttä hankkeeseen kritisoiden Project 2025 -hankkeen iteraatiota ja kiistäneen osallisuutensa sen perustamiseen. Trumpin on kuitenkin kerrottu kehuneen suunnitelman taustalla olevan ajatushautomoa ohjelman kirjoittamisesta.
Arvostelu > Aatemaailma

Ilta-Sanomien heinäkuussa 2024 lainaamista uutislähteistä Washington Postin toimittaja Amber Phillipsin mukaan Project 2025 pyrkii sisällyttämään kristillisnationalismia liittovaltion hallintoon. The New York Timesin uutisen mukaan Heritage Foundation olisi viitannut hankkeeseen trumpismin insitutionalisoitumisena. Ilta-Sanomien lainaaman Mother Jones -julkaisun toimittaja David Cornin mukaan hankkeessa on kyse pyrkimyksestä äärioikeistolaiseen autokratiaan.
Steven Grovesin mukaan teoksessa on osuudet sekä reilua kauppaa kannattavalta Peter Navarrolta että vapaakauppaa kannattavalta Kent Lassmanilta. Grovesin mukaan tämä on esimerkki, joka purkaa väitettä siitä, että hankkeessa olisi kyse Trump-myönteisestä, äärioikeistolaisesta propagandasta. Robertsin mukaan edellä kuvattu asettelu erottaa myös Heritage Foundationin ja Project 2025:n puoluepoliittisista pyrkimyksistä.
Arvostelu > Demokraattien esittämä arvostelu

Yhdysvaltain presidentin, demokraattien Joe Bidenin mukaan Project 2025 -ohjelma "tuhoaa Amerikan" ja on "historian suurin hyökkäys vapauttamme kohtaan" sekä pitänyt hanketta hyökkäyksenä yksilönvapautta vastaan. Joe Bidenin presidentinvaalikampanjassa painotettiin voimakkaasti Project 2025 -hankkeen yhteyksiä Trumpiin.
Trumpin vanhempi neuvonantaja Danielle Alvarez on huomauttanut, että Trumpin kampanjatiimillä on oma poliittinen tavoitelistansa Agenda 47, minkä lisäksi se sitoutuu republikaanien puolueohjelmaan. Alvarez arvosteli Bidenia huomion siirtämisestä terveydentilaa koskevista kysymyksistä Project 2025 -hankkeeseen.
Aiheesta muualla

Viralliset sivut (englanniksi)
Hankkeen johtaja Kevin Roberts toukokuussa 2023.
Ben-Hur

| Ben-Hur |
| --- | --- |
 Elokuvan juliste.
Ohjaaja:  William Wyler
Käsikirjoittaja:  Karl Tunberg  Gore Vidal  Christopher Fry
Tuottaja:  Sam Zimbalist  William Wyler
Säveltäjä:  Miklós Rózsa
Kuvaaja:  Robert Surtees
Leikkaaja:  John D. Dunning  Ralph E. Winters
Lavastaja:  William A. Horning   Edward C. Carfagno
Pääosat:  Charlton Heston  Jack Hawkins  Haya Harareet  Stephen Boyd  Hugh Griffith
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Loews Cineplex Entertainment Netflix
Ensi-ilta:  18. marraskuuta 1959
Kesto:  212 minuuttia
Alkuperäiskieli:  englanti
Budjetti:  15 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Ben-Hur on vuonna 1959 ensi-iltansa saanut William Wylerin ohjaama elokuva, joka on nykyään tunnetuin elokuvaversio Lew Wallacen samannimisestä romaanista vuodelta 1880. Elokuvan pääosissa ovat Charlton Heston Judah Ben-Hurina ja Stephen Boyd Messalana. Elokuva sai ensiesityksensä 18. marraskuuta 1959 New Yorkin Loews-teatterissa.
Juoni

Elokuva kertoo ensimmäisellä vuosisadalla elävästä juutalaisesta ylimyksestä nimeltä Judah Ben-Hur (Charlton Heston), jonka kuningaskunnan, Juudean, käskynhaltijaksi nimetään hänen roomalainen lapsuudenystävänsä Messala. Judahin ja Messalan poliittiset näkemykset kuitenkin eroavat toisistaan, eivätkä he enää tule toimeen keskenään kuten ennen.
Kaikki alkaa väärinkäsityksestä, kun Ben-Hurin sisar pudottaa vahingossa tiilen palatsin katolta katsoessaan paraatia. Tiili on lähellä osua roomalaiseen käskynhaltijaan. Messala käyttää tilaisuuden hyväkseen ja tuomitsee koko perheen vankeuteen. Ben-Hurin äiti ja sisar joutuvat vankilaan, kun Ben-Hur tuomitaan kaleeriorjaksi.
Kaleeriorjana ollessaan Ben-Hur sattuu pelastamaan Rooman laivaston konsulin hengen makedonialaisten merirosvojen hyökkäyksen aikana. He lipuvat monta päivää yhdessä lautalla ja ystävystyvät ennen kuin heidät pelastetaan. Roomassa keisari antaa Ben-Hurille vapauden takaisin. Roomalainen konsuli ottaa Ben-Hurin huostaansa ja myöhemmin jopa adoptoi tämän.
Ben-Hur ei voi kuitenkaan unohtaa Juudeaa ja päättää palata takaisin selvittämään äitinsä ja siskonsa kohtalon, tällä kertaa roomalaisena ylimyksenä, adoptioisänsä poikana. Juudeassa hän tapaa šeikki Ilderimin, joka etsii ajajaa hevosilleen. Hur osoittaa lahjakkuutensa sirkuskuljettajana ja suostuu auttamaan Ilderimiä, kun kuulee Messalankin osallistuvan Jerusalemin sirkusajoihin.
Ennen kilpailua Ben-Hur käy vielä Messalan luona vaatimassa, että tämä vapauttaisi hänen perheensä. Messala suostuu, mutta kun vartija menee vapauttamaan heitä, käy ilmi, että he ovat sairastuneet lepraan. Heidät ajetaan kaupungin laidalla sijaitsevaan spitaalisten laaksoon ja selli puhdistetaan polttamalla. Messala päättää kertoa Ben-Hurille, että tämän koko perhe on kuollut. Tästä raivostuneena Ben-Hur haluaa tappaa Messalan, ja suostuu šeikki Ilderimin hevosten kilpa-ajajaksi.
Alkaa kuuluisa kilpa-ajokohtaus, jossa Ben-Hur lopulta voittaa. Messala ajaa terävaunuilla, joilla hän yrittää rikkoa Ben-Hurin vaunut. Kuitenkin Messalan omat vaunut hajoavat, jolloin hän putoaa radalle ja saa kuolettavia vammoja. Kuolinvuoteellaan Messala paljastaa Ben-Hurille, että hänen perheensä on yhä elossa. Ben-Hur lähtee etsimään heitä lepraa sairastavien laaksosta, mutta he eivät halua tavata häntä pelätessään tartuttavansa tautinsa. Ben-Hur haluaa kuitenkin auttaa äitiään ja ymmärtää tilaisuutensa tulleen kuullessaan rakastetultaan Jeesus-nimisestä miehestä, joka voisi kyetä parantamaan hänen perheensä. On pääsiäinen, ja Jeesus aiotaan ristiinnaulita.
Ben-Hurin perhe seuraa kauhun vallassa toimitusta, mutta kun he uskovat ehdottomasti, että Jeesus kuoli sovitukseksi, alkanut sade pesee spitaalin pois.
Loppukohtaus Ben-Hurin ruhtinassuvun palatsin raunioissa on vakuuttava: nyt Judah uskoo armoon – ei enää kostoon.
Näyttelijät

| 0 | 1 | 2 |
| --- | --- | --- |
|  Charlton Heston   | … |  Judah Ben-Hur   |
|  Jack Hawkins   | … |  Quintus Arrius   |
|  Haya Harareet   | … |  Esther   |
|  Stephen Boyd   | … |  Messala   |
|  Hugh Griffith   | … |  Sheik Ilderim   |
|  Martha Scott   | … |  Miriam   |
|  Cathy O’Donnell   | … |  Tirzah   |
|  Sam Jaffe   | … |  Simonides   |
|  Finlay Currie   | … |  Balthasar   |
|  Frank Thring   | … |  Pontius Pilatus   |
Vastaanotto

Aikoinaan Ben-Hur oli erittäin kallis elokuva, mutta se tuotti kustannuksensa takaisin moninkertaisesti. Siksi elokuvalle odotettiin myös hyvää menestystä Oscar-gaalassa. Elokuva onkin yhdessä Titanicin (1997) ja Kuninkaan paluun (2003) kanssa eniten Oscar-palkintoja saanut elokuva.
Ben-Hur valittiin vuonna 2004 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Ben-Hurin vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Vastaanotto > Oscar-palkinnot

Paras elokuva
Paras ohjaus: William Wyler
Paras miespääosa: Charlton Heston
Paras miessivuosa: Hugh Griffith
Paras kuvaus: Robert Surtees
Paras leikkaus: Ralph E. Winters, John D. Dunning
Paras musiikki: Miklós Rózsa
Paras äänitys
Paras lavastus: William A. Horning
Paras puvustus
Parhaat erikoistehosteet
Ehdokkuudet:
Paras sovitettu käsikirjoitus: Karl Tunberg
I Don’t Stand a Ghost of a Chance with You

”I Don’t Stand a Ghost of a Chance with You” (usein pelkkä ”Ghost of a Chance”) on Victor Youngin säveltämä balladi vuodelta 1932. Kappaleen sanoittivat Ned Washington ja Bing Crosby.
Ensimmäisen nauhoituksen kappaleesta teki Bing Crosby Brunswick-levy-yhtiölle. Joitakin kuukausia myöhemmin myös Ted Fio Rito nauhoitti kappaleen Brunswickille orkesterinsa kanssa. Levy-yhtiö ei uskonut aluksi ”Ghost of a Chancen” mahdollisuuksiin ja sijoitti molemmat äänitykset levyn B-puolelle. Crosbyn julkaisun A-puolena toimi ”Just an Echo in the Valley”, ja Fio Riton A-kappale oli ”I’ll Take an Option with You”.
Kappaleesta on tullut jazzmusiikissa usein soitettu standardi. Kornetisti Bobby Hackett nauhoitti kappaleen vuonna 1938, ja sävellyksen merkittävimpiin varhaisiin jazzlevytyksiin kuuluu Cab Callowayn äänitys vuonna 1940. Callowayn nauhoituksessa on koko kappaleen ajan pääosassa Chu Berryn tenorisaksofoni eikä orkesterinjohtaja itse esiinny kappaleessa lainkaan. Chu Berryn tulkinta sai monet saksofonistit kiinnostumaan kappaleesta. ”Ghost of a Chancen” ovat nauhoittaneet myös muun muassa Clifford Brown, Benny Carter, Ella Fitzgerald, Coleman Hawkins, Billie Holiday, Illinois Jacquet, Diana Krall, Thelonious Monk, Wes Montgomery, 
Lennie Tristano ja Lester Young.
Sävellys on C-duurissa ja aikakauden populaarimusiikille tyypillisesti rakenteeltaan AABA. Sanoituksessa kuvataan toivotonta rakkautta saavuttamattomissa olevaan ihmiseen. Laulun nimi tarkoittaa ”minulla ei ole mitään mahdollisuutta (kirjaimellisesti mahdollisuuden haamuakaan) sinuun”.
Pörssinoteerattu rahasto

Pörssinoteerattu rahasto eli ETF (engl. exchange-traded fund) on sijoitusrahasto, jolla voidaan käydä kauppaa arvopaperipörssissä. Pörssinoteeratun rahaston kautta voi sijoittaa mm. osake-, korko-, hyödyke- tai kiinteistömarkkinoille.
Pörssinoteerattujen rahastojen suosio on kasvanut huomattavasti sen jälkeen kun ensimmäinen ETF (kaupankäyntitunnukseltaan SPDR) tuli markkinoille vuonna 1993. Suomessa ensimmäinen ETF oli Helsingin pörssiin vuonna 2002 listattu HEX25 Indeksiosuusrahasto (nyk. Seligson & Co OMX Helsinki 25 pörssinoteerattu rahasto UCITS ETF).